สวัสดีค่ะ อยากสอบถามเกี่ยวกับการฉีดยาคุมค่ะ ฉีดยาคุมเข็มแรกเมื่อวันที่ 5 มิ.ย.ค่ะ นัดฉีดครั้งต่อไปวันที่ 7 ก.ค. แล้วมีประจำเดือนวันที่ 25 - 30 มิ.ย. อยากทราบว่าก่อนถึงวันที่ 7 ก.ค.ยาคุมยังมีประสิทธิภาพอยู่ไหมคะ สามารถมีกิจกรรมกับแฟนโดยไม่ต้องใช้ถุงยางได้ไหมคะ ขอบค่ะ
สวัสดีค่ะ หากฉีดยาคุมกำเนิดวันที่ 5 มิ.ย. แล้วมีนัดฉีดครั้งต่อไปในวันที่ 7 ก.ค. แสดงว่าน่าจะเป็นยาฉีดคุมกำเนิดชนิดที่ฉีดทุก 1 เดือน ซึ่งโดยปกติแล้ว ยาฉีดชนิด 1 เดือนนั้น ควรฉีดทุกๆ 28 วัน ดังนั้น หากฉีดวันที่ 5 มิ.ย. เข็มต่อไป ก็ควรฉีดวันที่ 3 ก.ค. ค่ะ หากจะฉีดช้ากว่านั้น ก็ไม่ควรเกิน 32 วัน คือไม่ควรเกินวันที่ 7 ก.ค. ค่ะ เพื่อให้การคุมกำเนิดเป็นไปอย่างต่อเนื่อง ดังนั้น หากเป็นไปได้ ก็ควรฉีดก่อนวันที่ 7 ก.ค. จะดีกว่า เพราะในช่วงหลังจากวันที่ 3 ก.ค. ไป ประสิทธิภาพของยาฉีดอาจลดลงไปแล้วค่ะ ดังนั้น หากจะมีเพศสัมพันธ์หลังวันที่ 3 ก.ค. แนะนำควรใส่ถุงยางอนามัยป้องกันไว้ด้วยค่ะ